Mokslas ir Menas

VšĮ „Mokslas ir Menas“ – Lietuvoje veikianti viešoji įstaiga, įsteigta 2010 m. sausio 19 d. Ši įstaiga vykdo projektus, skatinančius bendradarbiavimą tarp skirtingų kūrybinių sričių atstovų (mokslinikų bei menininkų) ir visuomenės. Įstaiga yra Mokslą populiarinančių NVO tinklo narė.

Veikla

Mokslo ir Meno diskusijos

Šių diskusijų metu nagrinėjamos temos, aktualios mokslo ir meno atstovams. Į diskusijas kviečiami skirtingų sričių ekspertai pasisakyti nagrinėjamu klausimu bei įtraukti publiką į pamąstymus, kalbas. Renginio tikslas: sudaryti palankias aplinkybes mokslininkų bei menininkų bendradarbiavimo užuomazgai, žinių bei patirties mainams. Diskusijos organizuojamos kartu su interaktyvia meno erdve „Artoteka“.

Jau vykusios duskusijos:
Garsai žmogaus ir gamtos pasaulyje (2010 m. gegužės 7 d.). Diskusijos dalyviai: lektorius Kastytis Beitas, multi-instrumentalistas Tomas Dobrovolskis,  garso specialistas, muzikantas ir kompozitorius Julius Zubavičius, muzikos kūrėjai bei atlikėjai, grupė LEFTiRIGHT.
Pakalbėkime apie Spalvas (2010 m. birželio 4 d.) Diskusijos dalyviai: lektorius Kastytis Beitas, prof. habil. dr. Audrius Dubietis, menininkai Irma Čekanauskienė ir Mindaugas Čiburys.
Mūsų pasaulio dimensijos (2010 m. liepos 1 d.). Diskusijos dalyviai: fizikas habil. dr. prof. Saulius Juršėnas, origami entuziastas Giedrius Markevičius, architektas Laimis Valančiūnas, garso menininkas Andrius Rugys, filosofas dr.  Jonas Čiurlionis.

„Cafe Scientifique“

„Cafe Scientifique“ – tai vieta, kur kiekvienas gali išgirsti ekspertų nuomones ir išsakyti savąją opiais mokslo ir technologijų klausimais. Gamtos ir socialinių mokslų atstovai neformalioje aplinkoje, paprastai kavinėje ar bare, trumpai pristato aktualią temą, papasakoja, ką jie patys veikia, ir diskutuoja su kiekvienu susidomėjusiu. Pagrindinis „Cafe Scientifique“ tikslas - intensyvus mokslininkų ir visuomenės dialogas. Renginys organizuojamas kartu su Vilniaus universiteto Fizikos fakulteto Studentų moksline draugija. 
Jau įvykusių „Cafe Scientifique“ temos:

Lazeriai ir kaip su jais kovoti (2009 m. gruodžio 21 d.) – vedė dr. doc. Mikas Vengris.
Ar saulė gali mus apšviesti ir naktį (2010 m. vasario 17 d.) – vedė prof. habi. dr. Gytis Juška.
Nuo idėjos iki patento (2010 m. kovo  4 d.) – vedė dr. Jacekas Antulis.
Apie smegenis (2010 m. balandžio 5 d.) – vedė Jonas Kubilius.
Ar žemaičiaims knietėjo kariauti su lietuviais? (2010 m. gegužės 12 d.) – vedė lektorius dr. Eugenijus Saviščevas.

Stovykla LINK

Tai tarpdisciplininės, apčiuopiamos kūrybos vasaros stovykla, skirta 10-17 metų mokiniams. Stovyklos tikslas – suteikti jos dalyviams kuo daugiau žinių ir patirties technologijų, bendravimo, meno, gamtos mokslų ir išgyvenimo srityse.
Stovykla LINK vyko 2010 rugpjūčio 1-7 dienomis Strazdų kaime (Kuršėnų sen., Šiaulių raj.). Stovykloje dalyvavo 31 mokinys.

Stovyklos aprašymas

Technologijų dieną svečiavosi alpinistas Virgilijus Martišauskas, mokiniai statė namelį medyje, gamino plaustą, pynė hamaką, kabino sūpynes, tempė nusileidimą iš medžio į tvenkinį.
Komunikacijos dieną svečiavosi archeologas Rimvydas Laužikas, Vilniaus universiteto Komunikacijos fakulteto dėstytojas. Taip improvizacijų grupė Impro241 ir reperis Jama
Meno dienos metu Šiaulių dramos teatro aktorė Nomeda Bėčiūtė papasakojo apie teatro virtuvę ir užkulisius, o vaikai lipdė molio miestą bei puošė savo rūbus su Jafu šilkografijos dirbtuvėmis
Per Mokslo dieną stovyklautojus aplankė svečiai iš Šiaulių universiteto Gamtos mokslų fakulteto. Absolventė Ernesta Bagdonaitė supažindino su mokslo svarba ir vandenilio kuro elementais. Vėliau laukė Vilniaus universiteto Fizikos fakulteto Studentų mokslinės draugijos pasirodymas „Mokslas yra linksma“
Išgyvenimo dieną stovyklautojai ėjo į žygį ir dalyvavo orientacinėse varžybose, kurių nugalėtojai gavo teisę iškasti lobį.
Planuojama šią stovyklą organizuoti kiekvieną vasarą.

Dieninė stovykla „Atrask“ 

Tai dieninė vasaros stovykla, kurioje dalyvavo 15 socialinės rizikos vaikų iš Antakalnio vaikų dienos centro. Stovykla vyko 2010 liepos 19 - 23 dienomis. Jos metu vaikai aplankė Vilniaus universiteto architektūrinį ansamblį, Vilniaus piliaviečių kalvas, Lietuvos jaunųjų gamtininkų centrą, Pavilnių regioninį parką. Taip pat kartu su Studentų gamtininkų mokslinės draugijos prezidente Gintare Grašyte mokėsi stebėti gamtą Vilniaus Vingio parke, stebėjo fizikos šou programą su Giedrium Medzevičiumi iš Fizikos fakulteto Studentų mokslinės draugijos. Gamtos mokslų fakultete, fiziologijos laboratorijoje, kartu su prof. Osvaldu Rukšėnu ir dr.  Ramune Griškiene stovyklautojai tyrė savo uoslę, stebėjo kardiogramą, mokėsi žmogaus kūno sandaros. Stovyklą užbaigė techninės kūrybos užsiėmimas apie popierines struktūras kartu su Creative Studio architektu Antanu Pikalovu.

Šaltiniai

Nuorodos

Mokslas ir Menas
Stovykla LINK 
Jafu 

Lietuvos studentų organizacijos
Lietuvos mokslo organizacijos